**PÁLYÁZATI FELHÍVÁS**

Gyál Város Önkormányzatának Képviselő-testülete pályázatot ír ki **civil szervezetek** szabadidős és kulturális tevékenységének támogatására.

**A pályázat célja:** olyan rendezvények, programok támogatása, melyek hozzájárulnak a szervezet és a város kulturális programjainak megvalósításához (támogatható: a rendezvények költsége + működési költségek. Vendéglátásra és buszköltségre fordítható összeg nem haladhatja a pályázati összeg 20 %-át)

**Előnyt élveznek:** több civil szervezet összefogásával létrejövő programok, valamint városi szintű kulturális életet erősítő (térségi) rendezvények megvalósítói.

**A pályázók köre:** Gyáli székhelyű vagy telephelyű, vagy olyan civil szervezet, amelyik a gyáli lakosok érdekében megvalósuló programhoz, tevékenységhez kéri a támogatást.

**A pályázat követelményei:**

A benyújtott pályázatnak tartalmaznia kell a pályázó szervezet:

- nevét,

- címét,

- adószámát,

- bírósági nyilvántartásba vételi számát,

- nyilatkozattételre jogosult személy nevét és elérhetőségét,

- a nyilvántartott tagok számát,

- éves programját,

- a megpályázott tevékenység rövid leírását,

- a pályázatban érintettek tevékenységi körét,

- a program költségvetését,

- a vállalt önrész összegét,

- a rendelkezésre álló egyéb forrás összegét,

- az igényelt költségvetési támogatás általános forgalmi adót is tartalmazó összegét és a levonható, visszaigényelhető általános forgalmi adó összegét, valamint mellékelni kell:

- a képviselő által aláírt összeférhetetlenségi nyilatkozatot, mely nyilatkozat a 3/2016. (I.29.) önkormányzati rendelet 2. számú mellékletét képezi (a nyilatkozat letölthető a [www.gyal.hu](http://www.gyal.hu) honlapról, vagy személyesen átvehető a Szervezési és Ügyfélszolgálati Irodán)

- bankszámlát igazoló dokumentum képviselő által hitelesített másolatát,

- 30 napnál nem régebbi cég, vagy bírósági nyilvántartásba vételi kivonatot,

- a 3/2016. (I.29.) önkormányzati rendelet 3. számú mellékletét képező átláthatósági nyilatkozatot (a nyilatkozat letölthető a [www.gyal.hu](http://www.gyal.hu) honlapról, vagy személyesen átvehető a Szervezési és Ügyfélszolgálati Irodán)

- amennyiben a szervezet a NAV köztartozásmentes közzétételi listáján nem szerepel, igazolást a köztartozás mentességről,

- alapító okirat, vagy alapszabály képviselő által hitelesített másolatát,

- aláírási címpéldány képviselő által hitelesített másolatát,

- igazolást (feladóvevény másolata) az Országos Bírói Hivatalnál letétbe helyezett, tárgyévet megelőző év tevékenységéről szóló beszámolóról.

**A pályázat benyújtási határideje és helye:** **2018. április 3-ig (kedd 15:30 óra**) **személyesen benyújtva a Szervezési és Ügyfélszolgálati Irodára Gyál, Kőrösi út 112-114.), vagy legkésőbb postai úton április 3. napjáig postabélyegzővel ellátva Gyál Város Önkormányzata Képviselő-testületének címezve.**

**A pályázat elbírálása:** Az Oktatási és Kulturális Bizottság javaslata alapján a Képviselő-testület dönt 2018. április 26-i ülésén.

**A pályázatok anyagi fedezete:** Gyál Város Önkormányzata 2018. évi költségvetése tervezetének 5.sz. mellékletében cél és általános tartaléka terhére „civil szervezetek támogatása” sorából civil önszerveződő egyesületek működésének támogatására 3.000 e Ft áll rendelkezésre.